9. ΒΑΣΙΛΙΚΟΝ ΔΙΑΤΑΓΜΑ υπ' αριθ. 309 της 5/20 Απρ. 1973 (ΦΕΚ Α΄ 92) Περί ιδρύσεως Τοπικού Ιστορικού Αρχείου εν Λαμία. Έχοντες υπ' όψει: 1)Τας διατάξεις α)των άρθρ. 23 έως και 32 του Α.Ν. 2027/1939 «περί αναδιοργανώσεως της Υπηρεσίας των Γενικών Αρχείων του Κράτους», β)των άρθρ. 29 και 31 της υπ' αριθ. 11020/1.7.72 αποφάσεως του Πρωθυπουργού» περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/1972 τεύχ. Β'), 2)την πρότασιν της υπ' αριθ. 280/7.3.72 συνεδρίας της Επιτροπής των Γενικών Αρχείων του Κράτους, 3)την υπ' αριθ. 11300/Δ/5.7.72 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.» (ΦΕΚ 473/1972 τεύχ. Β') και 4)την υπ' αριθ. 68/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Πολιτισμού και Επιστημών, απεφασίσαμεν και διατάσσομεν: Άρθρ.1.-1.Συνιστάται εν Λαμία Φθιώτιδος «Τοπικόν Ιστορικόν Αρχείον Λαμίας» υπαγόμενον εις το Υπουργείον Πολιτισμού και Επιστημών και εξαρτωμένον εκ των Γενικών Αρχείων του Κράτους, ως αποκεντρωμένη υπηρεσία αυτών. 2.Η συντήρησις, η λειτουργία και η στέγασις του ιδρυομένου Ιστορικού Αρχείου βαρύνει τον Δήμον Λαμιέων. (Μετά την σελ. 758 (β) Σελ. 758,01 Τεύχος 496-Σελ. 119 629 Γενικά Αρχεία του Κράτους 31.Ι.β.8-9 Άρθρ.2.-Δια την διοίκησιν, διαχείρισιν και εν γένει λειτουργίαν του ιδρυομένου Τοπικού Ιστορικού Αρχείου Λαμίας συνιστάται πενταμελής Εποπτική Επιτροπή διοριζομένη δια πράξεως του Υπουργού Πολιτισμού και Επιστημών κατόπιν προτάσεως του Δημοτικού Συμβουλίου Λαμίας εγκρινομένης δι' αποφάσεως της Νομαρχίας Φθιώτιδος και αποτελουμένη α)εκ του Μητροπολίτου Φθιώτιδος ή του τοποτηρητού αυτού, β)εκ του Δημάρχου Λαμιέων, γ)εξ ενός Γυμνασιάρχου Λαμίας και δ)εκ δύο εντοπίων λογίων ασχολουμένων περί τας ιστορικάς μελέτας. Δια της πράξεως ορίζονται και τα αναπληρωματικά μέλη της ως άνω εποπτικής Επιτροπής. Άρθρ.3.-Εις το ως άνω ιδρυόμενον Ιστορικόν Αρχείον θέλουσι μεταβιβασθή πάντα τα εν τη περιοχή του Νομού Φθιώτιδος φυλασσόμενα ιστορικά έγγραφα και διάφορα κειμήλια υπό δημοσίων Εκκλησιαστικών ή Δημοτικών και Κοινοτικών Αρχών ή υπό ιδιωτών παραχωρούμενα τοιαύτα χαρακτηριζόμενα ως δημόσια αρχεία κατά την έννοιαν του άρθρ. 2 του Α.Ν. 2027/1939. Η επιλογή των ιστορικών τούτων εγγράφων και κειμηλίων θέλει πραγματοποιηθή υπό τριμελούς Επιτροπής συγκροτουμένης δι' αποφάσεως του Υπουργού Πολιτισμού και Επιστημών και αποτελουμένης υπό του Διευθυντού των Γενικών Αρχείων του Κράτους ή αντιπροσώπου αυτού, ενός Δημοτικού υπαλλήλου και ενός λογίου ή φιλολόγου καθηγητού ή και ιδιώτου ιστορικού, των δύο τελευταίων κατόπιν προτάσεως του Νομάρχου Φθιώτιδος. Εις τον Ημέτερον επί του Πολιτισμού και Επιστημών Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. Σελ. 758,02 630 31.Ι.β.9 Γενικά Αρχεία του Κράτους 